02012161809010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1216 


18 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Συντονιστή, Υπευθύνων Ενοτήτων Έργων και 
Μελών της Ομάδας Διοίκησης Έργου (ΟΔΕ) που 
συστήθηκε για την Τεχνική Υποστήριξη του Ολο¬ 
κληρωμένου Πληροφοριακού Συστήματος (ΟΠΣ) 
του ΥΠΕΘΟ «για το Κοινοτικό Πλαίσιο Στήριξης, τις 
Κοινοτικές Πρωτοβουλίες, το Ταμείο Συνοχής, το 
Πρόγραμμα Δημοσίων Επενδύσεων και τις Ιδιωτι¬ 


κές Επενδύσεις». 1 

Ανασύνθεση Επιτροπής Προσφυγώντου Ν. 642/77... 2 


Τροποποίηση της ΥΑ ΥΠΠΟ/ΔΙΛΑΠ/Γ/1334/21945/ 


12.5.92 (ΦΕΚ 346/Β/26.5.92) με την οποία χαρακτη¬ 
ρίσθηκε ως ιστορικό διατηρητέο μνημείο το κτίριο 
ιδιοκτ. Ελίζας Μπίλλη στην οδό Αγγ. Πυρή 7 στην 
Αθήνα και εμμονή ως προς τον χαρακτηρισμό της 
πρόσοψης και των πλαγίων όψεων του κτιρίου με 
την στέγη του σε βάθος 6 μ. 3 

Έγκριση μεταστέγασης της Μουσικής Σχολής Αγίου 
Νικολάου. 4 

Άρση άδειας ίδρυσης και λειτουργίας παραρτημάτων 
του Ωδείου «Πολύηχου Αναστασία». 5 

Προσθήκη τμήματος φυγής στη Μουσική Σχολή Βό¬ 
λου Έλλης Αδάμ. 6 

Τροποποίηση της ΥΠ.ΠΟ/ΚΑΤΕΧΝ/Δ/40331 / 20.7.2001 
απόφασης Υπουργού Πολιτισμού. 7 

Χορήγηση άδειας και λειτουργίας Μουσικής Σχολής 
στον Δημήτριο Λιούτα. 8 

Μεταβίβαση εξουσίας υπογραφής σύμφωνα με το άρ- 
θρ. 7 παρ.1 του Ν. 1943/91. 9 

Μεταβίβαση κοινόχρηστης έκτασης αγρ/τος 'Αβαντος 
στο Δήμο Αλεξ/πολης. 10 

Σύσταση Διαδημοτικής Επιχείρησης Καθαριότητας 
και Προστασίας Περιβάλλοντος μεταξύ των Δήμων 
Σικυωνίων και Βέλου Ν. Κορινθίας. 11 


ΑΠΟΦΑΣΕΙ Σ 

Αριθ.29790 /ΠΛ. 236 (1) 

Ορισμός Συντονιστή, Υπευθύνων Ενοτήτων Έργων και 
Μελών της Ομάδας Διοίκησης Έργου (ΟΔΕ) που συ¬ 
στήθηκε για την Τεχνική Υποστήριξη του Ολοκληρω¬ 
μένου Πληροφοριακού Συστήματος (ΟΠΣ) του ΥΠΕ¬ 
ΘΟ «για το Κοινοτικό Πλαίσιο Στήριξης, τις Κοινοτικές 
Πρωτοβουλίες, το Ταμείο Συνοχής, το Πρόγραμμα Δη¬ 
μοσίων Επενδύσεων και τις Ιδιωτικές Επενδύσεις». 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Εχοντας υπόψη: 

1. Τις διατάξεις: 

Α) Του άρθρου 18 παρ. 18 του Ν. 2503/1997 (ΦΕΚ 
107/Α730.5.1997) «Διοίκηση, οργάνωση στελέχωση της 
περιφέρειας κ.λ.π.». 

Β) Του Π .Δ. 178/2000 (ΦΕΚ 165/Α/14.7.2000) «Οργανι¬ 
σμός του Υπουργείου Εθνικής Οικονομίας». 

Γ) Του άρθρου 40 του Ν. 849/1978 (ΦΕΚ232/Α778) «πε¬ 
ρί παροχής κινήτρων για την ενίσχυση της περιφερειακής 
και οικονομικής ανάπτυξης της Χώρας». 

Δ) Της παρ. 3 του άρθρου 22 του Ν. 2362/1995 (ΦΕΚ 
247/Α727.11.1995) «περί Δημοσίου Λογιστικού, ελέγχου 
των δαπανών του κράτους και άλλες διατάξεις». 

Ε) Του άρθρου 27 του Ν. 2081/1992 (ΦΕΚ 154/Α7 
10.9.1992), με το οποίο προστέθηκε άρθρο 29Α στο Ν. 
1558/1985 (ΦΕΚ 137/Α71985) «Κυβέρνηση και Κυβερνητι¬ 
κά Όργανα», όπως τελικά αντικαταστάθηκε με το άρθρο 
1 του Ν. 2469/1997 (ΦΕΚ38/Α797). 

2. Το ΚΠΣ 2000-2006 το οποίο εγκρίθηκε με την 
(Ε(2000)3405/28.11.2000) απόφαση της Επιτροπής (ΕΚ), 
την αρμοδιότητα διαχείρισης και εφαρμογής του οποίου 
έχει το Υπουργείο Εθνικής Οικονομίας. 

3. Το άρθρο 1 παρ.4 της Απόφασης του Υφυπουργού 
Εθνικής Οικονομίας (ΦΕΚ 340/Β728.3.2001) «περί Ρύθμι¬ 
σης θεμάτων οργάνωσης ΟΠΣ σύμφωνα με το άρθρο 2 
παρ. 4 εδ. 3 του Ν. 2860/2000» (ΦΕΚ 251 /Α714.11.2000). 

4. Την Κοινή Απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας & Οικονομικών, με αριθμό 19524/ΠΛ 162/15.6.2001, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«περί σύστασης Ομάδας Διοίκησης Έργου (ΟΔΕ) για την 
Τεχνική Υποστήριξη του Ολοκληρωμένου Πληροφορια¬ 
κού Συστήματος (ΟΠΣ) του ΥΠΕΘΟ» για το Κοινοτικό 
Πλαίσιο Στήριξης, τις Κοινοτικές Πρωτοβουλίες, το Τα¬ 
μείο Συνοχής, το Πρόγραμμα Δημοσίων Επενδύσεων και 
τις Ιδιωτικές Επενδύσεις» (ΦΕΚ 792/Β722.6.2001). 

5. Ότι επιβάλλεται η παροχή κάθε τεχνικής υποστήρι¬ 
ξης που ζητείται στο πλαίσιο λειτουργίας του Ολοκληρω¬ 
μένου Πληροφοριακού Συστήματος (ΟΠΣ) του ΥΠΕΘΟ, 
για την εφαρμογή του Κοινοτικού Πλαισίου Στήριξης 
(ΚΠΣ), των Κοινοτικών Πρωτοβουλιών (ΚΠ), του Ταμείου 
Συνοχής (ΤΣ), του Προγράμματος Δημοσίων Επενδύσε¬ 
ων (ΠΔΕ), των Ιδιωτικών Επενδύσεων (ΙΕ) και η συνεργα¬ 
σία γι'αυτούς τους λόγους με την Διαχειριστική Αρχή του 
ΚΠΣ, την Επιτροπή Παρακολούθησης του ΚΠΣ, την Αρχή 
Πληρωμής καθώς και τις άλλες αρμόδιες υπηρεσίες και 
δημόσιους φορείς για θέματα του ΟΠΣ. 

6. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπιστεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Ορίζουμε ως Συντονιστή, Υπεύθυνους των Ενοτήτων 
Έργων και Μέλη της Ομάδας Διοίκησης Έργου (ΟΔΕ), 
που συστήθηκε για την Τεχνική Υποστήριξη του Ολοκλη¬ 
ρωμένου Πληροφοριακού Συστήματος (ΟΠΣ) του ΥΠΕ¬ 
ΘΟ, με Κοινή Απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών (ΦΕΚ 792/Β722.6.2001) και 
συγκροτείται από στελέχη της Διεύθυνσης Πληροφορι¬ 
κής του Υπουργείου Εθνικής Οικονομίας και της ΜΟΔ 
Α.Ε. που υπηρετούν στην Διεύθυνση Πληροφορικής του 
Υπουργείου Εθνικής Οικονομίας, τους παρακάτω : 

1. Συντονιστής της Ομάδας Διοίκησης Έργου (ΟΔΕ) ορί¬ 
ζεται ο Κώτσηρας Γιώργος, Διευθυντής της Διεύθυνσης 
Πληροφορικής του Υπουργείου Εθνικής Οικονομίας. 

2. Υπεύθυνοι Ενοτήτων Έργων 

• Υπεύθυνος Ενότητας Έργων Εφαρμογών ορίζεται ο 
Αθανασίου Σωτήρης, Προϊστάμενος του Τμήματος Τεχνι¬ 
κής Υποστήριξης της Δ/νσης Πληροφορικής του ΥΠΕΘΟ. 

• Υπεύθυνος Ενότητας Έργων Υποδομών ορίζεται ο 
Δασκαλογιάννης Γ ιώργος, Στέλεχος της Δ/νσης Πληρο¬ 
φορικής του ΥΠΕΘΟ. 

• Υπεύθυνος Ενότητας Έργων Διοικητικής Υποστήρι¬ 
ξης ορίζεται η Αγγελοπούλου Κατερίνα, Στέλεχος της 
Δ/νσης Πληροφορικής του ΥΠΕΘΟ. 

• 3. Μέλη της Ομάδας Διοίκησης Έργου (ΟΔΕ) ορίζο¬ 
νται οι: 

• Ζέρβα Αθανασία, Στέλεχος της Δ/νσης Πληροφορι¬ 
κής του ΥΠΕΘΟ. 

• ΝάκηςΧρήστος, Στέλεχος της Δ/νσης Πληροφορικής 
του ΥΠΕΘΟ. 

• Πιτιανούδη Ελένη, Στέλεχος της Δ/νσης Πληροφορι¬ 
κής του ΥΠΕΘΟ. 

• Πολίτου Ευσταθία, Στέλεχος της Δ/νσης Πληροφορι¬ 
κής του ΥΠΕΘΟ. 

• Σίνου Παναγιώτα, Στέλεχος της Δ/νσης Πληροφορι¬ 
κής του ΥΠΕΘΟ. 

• Χατζηαθανασίου Κων/νος, Στέλεχος της Δ/νσης Πλη¬ 
ροφορικής του ΥΠΕΘΟ. 

• Αλούκος Γεώργιος, Στέλεχος της ΜΟΔ Α.Ε. που υπη¬ 
ρετεί στην Δ/νση Πληροφορικής του ΥΠΕΘΟ. 


• Αχυροπούλου Πολυξένη, Στέλεχος της ΜΟΔ Α.Ε. που 
υπηρετεί στην Δ/νση Πληροφορικής του ΥΠΕΘΟ. 

• Εξαρχοπούλου Μαρία, Στέλεχος της ΜΟΔ Α.Ε. που 
υπηρετεί στην Δ/νση Πληροφορικής του ΥΠΕΘΟ. 

• Καράκιζα Παπαθαρρένου Μαρία, Στέλεχος της ΜΟΔ 
Α.Ε. που υπηρετεί στην Δ/νση Πληροφορικής του ΥΠΕ¬ 
ΘΟ. 

• Λέτσας Γεώργιος, Στέλεχος της ΜΟΔ Α.Ε. που υπη¬ 
ρετεί στην Δ/νση Πληροφορικής του ΥΠΕΘΟ. 

• Μαρκέτης Ευάγγελος, Στέλεχος της ΜΟΔ Α.Ε. που 
υπηρετεί στην Δ/νση Πληροφορικής του ΥΠΕΘΟ. 

• Μπάλιος Αντώνιος, Στέλεχος της ΜΟΔ Α.Ε. που υπη¬ 
ρετεί στην Δ/νση Πληροφορικής του ΥΠΕΘΟ. 

• Σταμπολούς Γεώργιος Παναγιώτης, Στέλεχος της 
ΜΟΔ Α.Ε. που υπηρετεί στην Δ/νση Πληροφορικής του 
ΥΠΕΘΟ. 

4. Εργο της Ομάδας Διοίκησης Έργου (ΟΔΕ), είναι η πα¬ 
ροχή κάθε τεχνικής υποστήριξης που ζητείται στο πλαίσιο 
λειτουργίαςτου Ολοκληρωμένου Πληροφοριακού Συστή¬ 
ματος (ΟΠΣ) του ΥΠΕΘΟ, για την εφαρμογή του Κοινοτι¬ 
κού Πλαισίου Στήριξης (ΚΠΣ), των Κοινοτικών Πρωτοβου¬ 
λιών (ΚΠ), του Ταμείου Συνοχής (ΤΣ), του Προγράμματος 
Δημοσίων Επενδύσεων (ΠΔΕ), των Ιδιωτικών Επενδύσεων 
(ΙΕ) και η συνεργασία γι'αυτούς τους λόγους με την Δια¬ 
χειριστική Αρχή του ΚΠΣ, την Επιτροπή Παρακολούθησης 
του ΚΠΣ, την Αρχή Πληρωμής καθώς και τις άλλες αρμό¬ 
διες υπηρεσίες και δημόσιους φορείς για θέματα του 
ΟΠΣ. Μεριμνά για την εφαρμογή και εξειδίκευση όπου 
απαιτείται των απαραίτητων εργαλείων, προτύπων και 
προδιαγραφών για την σωστή λειτουργία του ΟΠΣ. 

5. Η ομάδα θα εργάζεται και εκτός των ωρών εργασίας 
των δημόσιων υπηρεσιών στο κατάστημα του Υπουργεί¬ 
ου Εθνικής Οικονομίας (Νίκης 5-7). 

6. Ο Συντονιστής της Ομάδας Διοίκησης Έργου δύνα- 
ται να προσκαλεί για συμμετοχή σε συνεδριάσεις της 
ομάδας, κατά περίπτωση, εμπειρογνώμονες και στελέχη 
του Δημοσίου και Ιδιωτικού Τομέα, για παροχή εξειδικευ- 
μένων πληροφοριών. 

7. Η θητεία των ανωτέρω ατόμων ορίζεται διετής με δυ¬ 
νατότητα ανανέωσης και αρχίζει από την ημερομηνία 
υπογραφής της παρούσας απόφασης. 

8. Ο καθορισμός των αμοιβών, των αποζημιώσεων των 
μελών της εν λόγω Ομάδας Διοίκησης Έργου καθώς και 
κάθε σχετική λεπτομέρεια, θα καθοριστούν με άλλη από¬ 
φαση του Υπουργού Εθνικής Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. Τ/5309 (2) 

Ανασύνθεση Επιτροπής Προσφυγών του Ν. 642/77. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 2 του Ν.642/77 «περί τρο¬ 
ποποίησης και συμπληρώσεως διατάξεων τινων της «πε¬ 
ρί Ξενοδοχείων Νομοθεσίας» (ΦΕΚ 200/Α) και σε συνδυα¬ 
σμό με το Ν. 2160/93 (ΦΕΚ 118/Α/93). 

2. Τις διατάξεις του Ν.2919/22.6.2001 «Σύνδεση έρευ¬ 
νας και τεχνολογίας με την παραγωγή και άλλες διατά¬ 
ξεις» (ΦΕΚ 128/Α/25.6.2001). 

3. Το Π.Δ. 365/97 «Διατήρηση εποπτείας Ν.Π.Δ.Δ. στο 
Υπουργείο Τουρισμού» »(ΦΕΚ241/Α/97). 

4. Τις διατάξεις του Π.Δ. 27/96 «Συγχώνευση των 
Υπουργείων Τουρισμού, Βιομηχανίας-Ενέργειας-Τεχνο- 
λογίας και Εμπορίου στο Υπουργείο Ανάπτυξης» (ΦΕΚ 
19/Α/92). 

5. Την Τ/4202/9.7.2001 Κοινή Απόφαση του Πρωθυ¬ 
πουργού και Υπουργού Ανάπτυξης «Διορισμός Γενικού 
Γραμματέα Τουρισμού στο Υπουργείο Ανάπτυξης» (ΦΕΚ 
196/Γ/25.7.2001). 

6. Την Τ/4544/30.7.2001 απόφαση Υπουργού Ανάπτυ¬ 
ξης «Μεταβίβαση στον Γ ενικό Γ ραμματέα Τουρισμού του 
Υπουργείου Ανάπτυξης, Δικαιώματος υπογραφής» (ΦΕΚ 
1028/Β/3.8.2001). 

7. Το γεγονός ότι από την έκδοση της παρούσας από¬ 
φασης δεν προκύπτει δαπάνη σε βάρος του προϋπολογι¬ 
σμού του ΕΟΤ. 

8. Την517629/25.7.2001 έγγραφο Προέδρου ΕΟΤ, απο¬ 
φασίζουμε: 

1. Την ανασύνθεση της Επιτροπής προσφυγών του άρ¬ 
θρου 2 παρ. 3 του Ν. 642/77 η οποία στο εξής απαρτίζεται 
από τα εξής μέλη: 

• Πρόεδρος ΕΟΤ 

• Διευθυντής Διεύθυνσης ΣΤ 

• Ένα μέλος από Ξενοδοχειακό Επιμελητήριο Ελλάδας 
(Ξ.Ε.Ε.) 

• Ένα μέλος από τη Συνομοσπονδία Επιχειρηματιών 
Ενοικιαζομένων Δωματίων Διαμερισμάτων Ελλάδας 
(Σ.Ε.Ε.Δ.Δ.Ε). 

• Ένα μέλος από την Πανελλήνια Ένωση Κάμπινγκ. 

2. Τα μέλη της επιτροπής προτείνονται από ΞΕΕ, το ΣΕ- 
ΕΔΔΕ και την Πανελλήνια Ένωση Κάμπινγκ αντίστοιχα. 

3. Γ ιατηντήρησητωνπρακτικώντωνσυνεδριάσεωντης 
επιτροπής αλλά και για την γενικότερη γραμματειακή 
υποστήριξη της ορίζονται μόνιμοι υπάλληλοι του ΕΟΤ, με 
απόφαση του Προέδρου ΕΟΤ. 

4. Από την έκδοση της παρούσας απόφασης παύει η 
ισχύς της με αριθ. Τ/2766/19.6.98 απόφαση Υπουργού 
Ανάπτυξης (ΦΕΚ650/Β/29.6.98) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. ΥΠΠΟ/ΔΙΛΑΠ/Γ/1079/45697 (3) 

Τροποποίηση της ΥΑΥΠΠΟ/ΔΙΛΑΠ/Γ/1334/21945/12.5.92 
(ΦΕΚ 346/Β/26.5.92) με την οποία χαρακτηρίσθηκε ως 
ιστορικό διατηρητέο μνημείο το κτίριο ιδιοκτ. Ελίζας 
Μπίλλη στην οδό Αγγ. Π υ ρή 7 στην Αθήνα και εμμονή ως 
προς τον χαρακτηρισμό της πρόσοψης καιτων πλαγίων 
όψεων του κτιρίου με την στέγη του σε βάθος 6 μ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 


β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830.». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) Του Ν. Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ.ΥΧΟΠ». 

2. ΤηνΥΑΥΠΠΟ/ΓΝΟΣ/57631/21.11.97 (ΦΕΚ 1080/τ.Β'/ 
5.12.97) με την οποία τροποποιείται η παρ 8 του άρθρου 
6 της ΥΑΥΠΠΟ/ΓΝΟΣ/49095/30.10.91 (ΦΕΚ 987/τ.Β/ 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής “Με εντολή Υπουργού” στους 
Γ εν. Γ ραμματείς, Γ εν. Διευθυντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ. 

3. Την ΥΑ ΥΠΠΟ/ΔΙΛΑΠ/Γ/1334/21945/12.5.92 ΦΕΚ 
346/τ.Β'/26.5.92 με την οποία χαρακτηρίσθηκε ως ιστορι¬ 
κό διατηρητέο μνημείο το κτίριο στην οδό Αγ. Πυρή 7 στην 
Αθήνα ιδιοκτησίας Ελίζας Μπίλλη. 

4. Την εισήγηση του Τμήματος Νεωτέρωντης Δ/νσης 
Λαϊκού Πολιτισμού και τα λοιπά στοιχεία του φακέλου. 

5. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων με αριθμό 19/ 
28.6.2001, αποφασίζουμε: 

Τροποποιούμε την απόφαση ΥΠΠΟ/ΔΙΛΑΠ/Γ/1334/ 
21945/12.5.92 ΦΕΚ 346/τ.Β/26.5.92 με την οποία χαρα¬ 
κτηρίσθηκε ως ιστορικό διατηρητέο μνημείο το κτίριο 
στην οδό Αγγ. Πυρρή 7 στην Αθήνα ιδιοκτησίας Ελίζας 
Μπίλλη και εμμένουμε στην παραπάνω απόφαση μόνον 
ως προς τον χαρακτηρισμό της πρόσοψης και των πλα¬ 
γίων όψεων του κτιρίου με την στέγη του σε βάθος 6 μέ¬ 
τρων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/45760 (4) 

Έγκριση μεταστέγασης της Μουσικής Σχολής Αγίου Νι¬ 
κολάου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 




16768 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

6. Την απόφαση ΥΠ54132/2356/9.9.82 «χορήγηση άδει¬ 
ας λειτουργίας Μουσικής Σχολής στο Άγιο Νικόλαο Κρή¬ 
της» (ΦΕΚ 769/τ.Β'/13.9.82). 

7. Το από 13.8.2001 πρακτικό αυτοψίας της Διεύθυνσης 
Τεχνικών Υπηρεσιών της Νομαρχιακής Αυτοδιοίκησης 
Λασιθίου. 

8. Την από 16.8.2001 αίτηση μετά συνημμένα δικαιολο- 
γητικά, αποφασίζουμε: 

1. Εγκρίνουμε τη μεταστέγαση της Μουσικής Σχολής 
Αγίου Νικολάου στο κτίριο επί της οδού Καστελ. Μιρα- 
μπέλλου καιΣόλωνος, στονΆγ. Νικόλαο Κρήτης, κατόπιν 
αιτήσεωςτου Μουσικού Συλλόγου Αγίου Νικολάου. 

2. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

3. Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2001 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ/45759 (5) 

Άρση άδειας ίδρυσης και λειτουργίας παραρτημάτων 
του Ωδείου «Πολύηχου Αναστασία». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να» 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων», 

4. ΤονΝ. 299/76«περίρυθμίσεωςθεμάτων,αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/49095/30.10.91 «Μετα¬ 
βίβαση αρμοδιοτήτων Υπουργού και δικαιώματος υπο¬ 
γραφής »Με εντολή Υπουργού», στους Γεν. Γραμματείς, 
Γεν. Δ/ντές, Προϊσταμένους Δ/νσεων, Τμημάτων, Γραφεί¬ 
ων, της Κ.Υ. του ΥΠ.ΠΟ». (ΦΕΚ987/τ.Β/28.11.91). 

6. Την απόφαση ΥΠ.ΠΘ/ΚΑΤΕΧΝ/Δ/40336/20.7.2001 
«χορήγηση ίδρυσης και λειτουργίας ωδείου στην Μαρία 
Κόκκινου» (ΦΕΚ 1072/Β/13.8. 2001). 

7. Την από 28.8.2001 αίτηση, με τα συνημμένα δικαιο- 
λογητικά, αποφασίζουμε: 

Αίρουμε την άδεια ίδρυσης και λειτουργίας του Ωδείου 
«Πολύηχο Αναστασία» που χορηγήθηκε με την 
ΥΠ.ΠΟ/ΚΑΤΕΧΝ/Δ/40336/20.7.2001 «χορήγηση άδειας 


ίδρυσης και λειτουργίας Ωδείου στην Μαρία Κοκκίνου» 
(ΦΕΚ 1072/Β/13.8.2001) απόφασή μας, από το σχολικό 
έτος 2001-2002, κατόπιν αιτήσεως της ιδρύτριας του 
ανωτέρω Ωδείου. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2001 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ 45717 (6) 

Προσθήκη τμήματος φυγής στη Μουσική Σχολή Βόλου 
Έλλης Αδάμ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/49095/30.10.91 «Μετα¬ 
βίβαση αρμοδιοτήτων Υπουργού και δικαιώματος υπο¬ 
γραφής «Με εντολή Υπουργού στους Γεν. Γραμματείς, 
Γεν. Διευθυντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

6. Την από 4.12.97 αίτηση της Σοφίας Μαλισιόβα με τα 
συνημμένα δικαιολογητικά 

7. Την απόφαση ΥΠ.ΠΟ/ 21472/30.5.94 απόφασή μας 
έγκριση μεταβίβασης άδειας ίδρυσης και λειτουργίας της 
Μουσικής Σχολής Βόλου Έλλης Αδάμ (ΦΕΚ 473/τ.Β/ 
24.6.94), αποφασίζουμε: 

1. Εγκρίνουμε την λειτουργία του τμήματος Φυγής στη 
Μουσική Σχολή Βόλου Έλλης Αδάμ (από το σχολικό έτος 
2001 - 2002 . 

• Από τις διατάξεις αυτής της απόφασης δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2001 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ/45758 (7) 

Τροποποίηση της ΥΠ.ΠΟ/ΚΑΤΕΧΝ/Δ/40331/20.7.2001 
απόφασης Υπουργού Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16769 


2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΘΣ/49095/30.10.91 «Μετα¬ 
βίβαση αρμοδιοτήτων Υπουργού και δικαιώματος υπο¬ 
γραφής «Με εντολή Υπουργού, στους Γεν. Γραμματείς, 
Γεν. Διευθυντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ» (ΦΕΚ 987/Β/28.11.91). 

6. Την απόφαση ΥΠ. ΠΟ/ΚΑΤΕΧΝ/Δ/40331/20.7.2001 
«χορήγηση άδειας ίδρυσης και λειτουργίας Ωδείου στην 
Μαρία Μανάκα» (ΦΕΚ 1072/Β/13.8. 92). 

7. Την από 27.8.2001 αίτηση, με τα συνημμένα δικαιο- 
λογητικά, αποφασίζουμε: 

Τροποποιούμε την ΥΠ.ΠΟ/ ΚΑΤΕΧΝ/Δ/40331 /20.7.2001 
χορήγηση άδειας ίδρυσης και λειτουργίας Ωδείου, στην 
Μαρία Μανάκα (ΦΕΚ 1072/τ.Β/13.8.2001) απόφασή μας, 
ως προς την επωνυμία η οποία στο εξής θα είναι: ΩΔΕΙΟ 
«ΟΡΑΚΙΑ ΜΟΥΣΑ-ΜΕΛΑΟΡΟΝ ΤΕΧΝΩΝ ΠΟΛΙΤΙΣΜΟΥ». 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2001 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠ.ΠΟ/ΚΑΤΕΧΝ/Δ/45757 (8) 

Χορήγηση άδειας και λειτουργίας Μουσικής Σχολής 
στον Δημήτριο Λιούτα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο29τουΝ. 1158/81 «περίοργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Την απόφαση ΥΠ.ΠΟ/ΓΝΟΣ/ 33990/31.8.87 «Προϋ¬ 
ποθέσεις λειτουργίας Τμήματος Κρουστών, ΥΠ. 
ΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας (ΦΕΚ 500/Β/87) ΥΠ. 
ΠΟ/ΓΝΟΣ/33991/23.8.87 «Προϋποθέσεις λειτουργίας 


Τμήματος Κλαβικύμβαλου (Τσέμπαλο), (ΦΕΚ609/Β/87). 

8. Την απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γεν. Γραμματείς, 
Γεν.Δ/ντές, Προϊσταμένους Δ/νσεων, Τμημάτων, Γραφεί¬ 
ων, της Κ.Υ. του ΥΠ.ΠΟ». (ΦΕΚ 987/Β/28.11.91). 

9. Το από 4.9.2001 πρακτικό αυτοψίας της Επιτροπής 
ελέγχου καταλληλότητας κτιριακών εγκαταστάσεων μου¬ 
σικών εκπαιδευτηρίων. 

10. Την από 12.6.2001 αίτηση του Δημήτριου Λιούτα με 
τα συνημμένα δικαιολογητικά, αποφασίζουμε: 

1. Χορηγούμε στο Δημήτριο Λιούτα άδεια ίδρυσης και 
λειτουργίας Μουσικής Σχολής, που θα στεγαστεί στο κτί¬ 
ριο, επί των οδών Νίκης και Ζηρείας στη Νέα Φιλοθέη 
Αμαρουσίου και θα έχει την επωνυμία «Μουσική Σχολή Ν. 
Φιλοθέης Λιούτα Δημητρίου». 

2. Η Μουσική Σχολή, θα λειτουργήσει τα τμήματα ωδι¬ 
κής, αρμονίας, αντίστιξης, φυγής, πληκτών, εγχόρδων, 
πνευστών, μονωδίας, κλασικής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2001 - 2002. 

Από τις διατάξεις αυτής της απόφασης, δεν προκαλεί- 

ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2001 

Με εντολή Υπουργού 

Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. Δ10/Α/37730/2342 (9) 

Μεταβίβαση εξουσίας υπογραφής σύμφωνα με το άρθρ. 

7παρ.1 του Ν. 1943/91. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ- 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 .Τις διατάξεις: 

α) Τηςπαρ. 1 του άρθρου 7του Ν. 1943/91 «Εκσυγχρο¬ 
νισμός της οργάνωσης και λειτουργίας της δημόσιας δι¬ 
οίκησης, αναβάθμιση του προσωπικού της και άλλες συ¬ 
ναφείς διατάξεις» (ΦΕΚ50 Α). 

β) Τηςπαρ.2του άρθρου 29 Ατηςπαρ. 2του Ν. 1558/85 
«Κυβέρνηση και Κυβερνητικά Όργανα» (ΦΕΚ 137 Α), 
όπως αυτό προστέθηκε με το άρθρο 27 του Ν. 2081/92 
(ΦΕΚ 154 Α) και αντικαταστάθηκε με τη παρ. 2α του άρ¬ 
θρου 1 του Ν. 2469/97 (ΦΕΚ38 Α). 

γ) Του άρθρουίδ παρ. 2του Ν.Δ. 714/70 «Περί ιδρύσε- 
ως Διευθύνσεως Εναέριων Μεταφορών παρά τω Υπουρ¬ 
γεία) Συγκοινωνιών και Οργανώσεως της Υπηρεσίας Πο¬ 
λιτικής Αεροπορίας » 

2. Την 2/80345/0004/8.11.99 κοινή Υπουργική απόφαση 
(ΦΕΚ2040 Β). 

3. Την 10393 86/441/Α0006/21.4.00 κοινή απόφαση του 
Πρωθυπουργού και του Υπουργού Οικονομικώνπερί ανά¬ 
θεσης αρμοδιοτήτων Υπουργού Οικονομικών στους Υφυ- 

πουργούς Οικονομικών (ΦΕΚ571Β) όπως συμπληρώθηκε 
με τη 2/64698/0004/20.9.2000 όμοια απόφαση (ΦΕΚ 
1176Β). 

4. Την ανάγκη μεταβίβασης της εξουσίας υπογραφής 
σε κατώτερα ιεραρχικά όργανα. 

5. Το πρακτικό της 3ης Συνεδρίασης (19.12.2000) της 
νομοπαρασκευαστικής Επιτροπής του Υπουργείου Με¬ 
ταφορών και Επικοινωνιών. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Τροποποιούμε την 2/80345/0004/8.11.1999 Κοινή 
Υπουργική Απόφαση και μεταβιβάζουμε στο Γενικό Γραμ- 
ματέα Δημοσιονομικής Πολιτικής του Υπουργείου Οικο¬ 
νομικών και στον Διοικητή της Υπηρεσίας Πολιτικής Αε¬ 
ροπορίας (Υ.Π.Α), την εξουσία να υπογράφουν, κατά λό¬ 
γο αρμοδιότητας, κοινές αποφάσεις για την καθιέρωση 
υπερωριακής εργασίας, τις αμοιβές συλλογικών οργά¬ 
νων και την έγκριση υπέρβασης ανωτάτου ορίου ημερών 
μετακινήσεων εκτός έδρας. 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΔΡΥΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 
-♦- 

Αριθ. Ζ/7232 (10) 

Μεταβίβαση κοινόχρηστης έκτασης αγρ/τος Άβαντος 
στο Δήμο Αλεξ/πολης. 

Ο ΝΟΜΑΡΧΗΣ ΕΒΡΟΥ 

Έχοντας υπόψη : 

1. Τις διατάξεις του Ν. 2218/94 «περί Νομαρχιακής Αυ- 
τοδ/σης», όπως τροποποιήθηκαν και συμπληρώθηκαν με 
τις διατάξεις των Ν. 2240/94 και 2307/95 και κωδικοποιή- 
θηκαν με το Π.Δ. 30/96. 

2. Τις διατάξεις της παρ. 8 του άρθρου 10 του Ν. 
2530/97 (ΦΕΚ 107Α730.5.97) «περί διοίκησης, οργάνω¬ 
σης, στελέχωσης της περιφέρειας, ρύθμισης θεμάτων 
για την τοπική Αυτοδ/ση και άλλων διατάξεων». 

3. Τον Οργανισμό της Νομ/κής Αυτοδ/σης Ροδόπης- 
Έβρου ο οποίος δημοσιεύθηκε στο ΦΕΚ 393 Β'/11.5.95. 

4. Τις διατάξεις του Ν. 301/76 «περί δημοσιεύσεως πρά¬ 
ξεων κανονιστικού περιεχομένου». 

5. Την 272/2001 αποφ. του Δ.Σ. του Δήμου Αλεξ/πολης 
που αναφέρεται στην μεταβίβαση έκτασης 147.460 τ.μ. 
από το αριθ. 2893 κοινόχρηστο τεμάχιο αγρ/τος Άβαντος 
η οποία έχειχαρακτηρισθεί ως Λατομική, στο Νομικό πρό¬ 
σωπο του Δήμου. 

6. Τα έγγραφα 645/20.7.01 του Ε.Ο.Τ., 7732/30.7.01 της 
Ι.Θ. Εφορείας Προϊστορικών και Κλασικών Αρχαιοτήτων, 
1.2175/23.7.01 της Δ/νσης Πολεοδομίας, 890/ΔΕΒ/ 
Φ.26.1/15/20.7.01 της Δ/νσης Ορυκτού Πλούτου και Βιο¬ 


μηχανίας,με τα οποία εκφράζονται οι απόψεις και οι θέ¬ 
σεις τους. 

7. Το αριθ. 1750/16.7.2001 έγγραφο της Δ/νσης Τοπο¬ 
γραφίας με το συν/νο διάγραμμα στο οποίο εμφανίζεται η 
αιτούμενη έκταση. 

8. Τα κτηματολογικά στοιχεία (πίνακες- διαγράμματα) 
της Συμπληρωματικής Διανομής έτους 1993 αγρ/τος 
Άβαντος από τα οποία προκύπτει ότι το 2893ε τεμάχιο 
χαρακτηρίζεται χερσολίβαδο κοινόχρηστο και κατά κυ¬ 
ριότητα ανήκει στο Υπουργείο Γεωργίας. 

9. Τις διατάξεις των άρθρων 164 και 202 του Αγρ.Κώδι¬ 
κα «Μεταβίβαση κοινοχρήστων εκτάσεων και Λατομείων» 
σε συνδυασμό με αυτέςτου άρθρου 15του ΝΔ216/73του 
ιδίου Νόμου, αποφασίζουμε: 

Μεταβιβάζουμε, κατά πλήρη νομή και κυριότητα στο 
Νομικό πρόσωπο του Δήμου Αλεξ/πολης το 2893ε έκτα¬ 
σης 147.460 τ.μ. κοινόχρηστο τεμάχιο αγρ/τος Άβαντος 
Σ.Δ. έτους 1993, όπως αυτό εμφανίζεται στο συνημμένο 
τοπογραφικό διάγραμμα της Δ/νσης Τοπογραφίας 
Αλεξ/πολης. 

Η έκταση αυτή προορίζεται για λατομική περιοχή και θα 
οργανωθεί ως τέτοια σύμφωνα και με την 1639/ΔΒΕ/ 
Φ.26.2/110/7.11.97 απόφαση του Νομάρχη Έβρου και 
την 8/9.02.2000 έκθεση της επιτροπής καθορισμού λατο¬ 
μικών περιοχών. 

Η απόφαση αυτή έχει θέση οριστικού τίτλου κυριότη¬ 
τας και μεταγράφεται ατελώς στα βιβλία μεταγραφών 
του Υποθηκ/κείου Αλεξ/πολης με φροντίδα του Δήμου, 
αφού προηγουμένως δημοσιευθεί στην Εφημερίδα της 
Κυβερνήσεως. 

Η μεταβίβαση αυτή τελεί πάντοτε υπάτους όρους, τους 
περιορισμούς και τις επιφυλάξεις που απορρέουν από τις 
διατάξεις του Αγροτικού Νόμου, του Αγρ. Κώδικα και τις 
εν γένει Εποικιστικής Νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 3 Σεπτεμβρίου 2001 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

-♦- 

Αριθ. 12732 (11) 

Σύσταση Διαδημοτικής Επιχείρησης Καθαριότητας και 
Προστασίας Περιβάλλοντος μεταξύ των Δήμων Σι- 
κυωνίων και Βέλου Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των αρθρ. 277-285 του Π.Δ. 410/95 
(ΔΚΚ) καιτου Ν. 2503/97. 

2. Την 25027/9.4.84 απόφαση του ΥΠΕΣΔΔΑπου δημο¬ 
σιεύθηκε στο ΦΕΚ αρ. 244/19.4.85 (τ.Β'). 

3. Τις διατάξεις του αρθρ. 27 Ν. 2081/97 με το οποίο 
προστέθηκε νέο άρθρο στο Ν. 1558/85 το οποίο ρυθμίζει 
τον έλεγχο των δαπανών που προκαλούν οι κανονιστικές 
δ/κές πράξεις. 

4. Τις 233/01 και 123/01 νομίμωςληφθείσες αποφάσεις 
με το ίδιο περιεχόμενο των Δημοτικών Συμβουλίων Σι- 
κυωνίων και Βέλου αντίστοιχα περί σύστασης Διαδημοτι- 

κής Επιχείρισης Καθαριότητας και Προστασίας Περι¬ 
βάλλοντος μεταξύ των δύο Δήμων Σικυωνίων και Βέλου. 

5. Το 9453/5.7.2001 έγγραφο της Περ/ρειας Πελ/σου 
που αφορά την αξιολόγηση της οικονομοτεχνικής μελέ¬ 
της που αναφέρεται στο ανωτέρω θέμα, αποφασίζουμε: 

1. Τη σύσταση «Διαδημοτικής Επιχείρησης Καθαριότη¬ 
τας και Προστασίας Περιβάλλοντος των Δήμων Σικυω¬ 
νίων και Βέλου» ως ίδιο Νομικό Πρόσωπο Ιδιωτικού Δικαί¬ 
ου που διέπεται από τις διατάξεις των άρθρων 277-285 
του ΔΚΚ (Π.Δ. 410/95) όπως ισχύουν κάθε φορά 

2. Σκοπός της Επιχείρησης: 

Η διαδημοτική επιχείρηση θα έχει ως σκοπό: 

α) Την λειτουργία, τη διαχείριση και την εκμετάλλευση 
του χώρου Υγειονομικής Ταφής Απορριμμάτων (ΧΥΤΑ) 
των Δήμων Σικυωνίων και Βέλου. 

β) Τη δημιουργία, διαχείριση, λειτουργία και εκμετάλ¬ 
λευση εγκαταστάσεων διαλογής, επεξεργασίας και τελι¬ 
κής διάθεσης των απορριμμάτων και των πάσης φύσεως 
στερεών αποβλήτων. 

γ) Την προμήθεια και εγκατάσταση εξοπλισμού απαραί¬ 
τητου για την ορθολογική διαχείριση απορριμμάτων και 

δ) Την συμμετοχή σε Εθνικά και Ευρωπαϊκά Προγράμ¬ 
ματα που αφορούν διαχείριση απορριμμάτων αλλά και 
δραστηριοτήτων που έχουν ως στόχο την προστασία του 
περιβάλλοντος γενικότερα. 

3. Έδρα της Επιχείρησης: 

Έδρα της Επιχείρησης είναι οι εγκαταστάσεις του ΧΥΤΑ 
στη θέση «ΛΙΤΣΑΡΔΑ» στην Διοικητική Περιφέρεια του 
Δήμου Σ ικυωνίων. 

4. Η Διάρκεια της Επιχείρησης: 

Η διάρκεια της επιχείρησης ορίζεται σε τριάντα (30) 
χρόνια. Αρχίζει από τη δημοσίευση στην Εφημερίδα της 
Κυβερνήσεως της απόφασης του Γ.Γ. Περιφέρειας Πελο- 
ποννήσου για την σύσταση της Επιχείρησης που επέχει 
και θέση καταστατικού, και λήγει την αντίστοιχη ημερο¬ 
μηνία μετά από τριάντα χρόνια. 

5. Κεφάλαιο 

Ως κεφάλαιο της Επιχείρησης ορίζεται το ποσό των εί¬ 
κοσι εκατομμυρίων δρχ. (20.000.000) και θα καλυφθεί 
από τους Δήμους Σικυωνίων και Βέλου. Το ποσό συμμε¬ 
τοχής κάθε Δήμου είναι το ακόλουθο: 

Δήμος Σικυωνίων δρχ. 14.000.000 ποσοστό 70%. 

Δήμος Βέλου δρχ. 6.000.000 ποσοστό 30%. 

6. Περιουσία 

α) Παραχωρείται από το Δήμο Σικυωνίων ο χώρος (οι¬ 
κόπεδο επιφάνειας 46,5 στρ. και οικόπεδο 4,3 στρ.) με τις 
υπάρχουσες εγκαταστάσεις, κτιριακές και μηχανολογι¬ 
κές του ΧΥΤΑ στη θέση Λιτσάρδατου Δήμου Σικυωνίων. 

β) Οποιεσδήποτε εισφορές περιουσιακών στοιχείων 
των Δήμων, όπως κτίρια, οικόπεδα κ.λπ. θα παραχωρη- 
θούν και ότι άλλα περιουσιακά στοιχεία αποκτηθούν στο 
μέλλον. 

7. Διοίκηση 

Η επιχείρηση διοικείται από διοικητικό συμβούλιο εννέα 
(9) μελών. 

Η εκπροσώπιση κάθε Δήμου στο Δ.Σ. γίνεται με ακό¬ 
λουθο αριθμό εκπροσώπων: 

Δήμος Σικυωνίων με πέντε πέντε (5) εκπροσώπους, εκ 
των οποίων ο ένας θα προέρχεται από την εκάστοτε μειο¬ 
ψηφία. 

Δήμος Βέλου με τρεις (3) εκπροσώπους. 


Στο Δ. Σ. θα συμμετέχει και ένα μέλος ο οποίος θα είναι 
εκπρόσωπος των εμπορικών συλλόγων Σικυωνίων και Βέ¬ 
λου, που θα υποδείξουν από κοινού τα Διοικητικά Συμ¬ 
βούλια, ως εκπρόσωπο κοινωνικού φορέα της περιοχής. 

Οι ανωτέρω εκπρόσωποι ορίζονται από τα Δημοτικά 
Συμβούλια με τους αναπληρωτέςτους. 

Ο Δήμος Σικυωνίων, επειδή έχει το μεγαλύτερο ποσο¬ 
στό στο ιδρυτικό κεφάλαιο ορίζει με απόφαση του Δημο¬ 
τικού Συμβουλίου, τον πρόεδρο του Διοικητικού Συμβου¬ 
λίου. Τον Αντιπρόεδρο ορίζει το Διοικ. Συμβούλιο. Στο Δι- 
οικ. Συμβούλιο θα συμμετέχει και εκπρόσωπος των 
εργαζομένων όταν η επιχείρηση θα απασχολεί περισσό¬ 
τερα από είκοσι (20) άτομα, ο οποίος θα αντικαθιστά έναν 
εκπρόσωπο του Δήμου Σικυωνίων, και συγκεκριμένα τον 
Δημότη. 

8. Διαδημοτικό Όργανο 

Συστήνεται-Διαδημοτικό Όργανο το οποίο αποτελείται 
από δεκατρία μέλη. 

Τα μέλη του οργάνου είναι όλοι αιρετοί εκπρόσωποιτων 
Δήμων που συμμετέχουν στην επιχείρηση και ορίζονται 
ανάλογα με το ποσοστό συμμετοχής τους στο κεφαλαίο 
της ως εξής: 

α) Ο Δήμος Σικυωνίων με ποσοστό 70% ορίζει εννέα (9) 
εκπροσώπους. 

β) Ο Δήμος Βέλου με ποσοστό 30% ορίζει τέσσερεις (4) 
εκπροσώπους. 

Το Διαδημοτικό όργανο έχει τις παρακάτω αρμοδιότη¬ 
τες: 

α) Ορίζει την αποζημίωση του Προέδρου του Δ. Σ. του 
αντιπροέδρου και των μελών του Δ. Σ. που θα απασχολη¬ 
θούν στην επιχείρηση. 

β) Ορίζει τους ελεγκτές κατά τον τακτικό διαχειριστικό 
έλεγχο. 

γ) Εγκρίνει τις αποφάσεις του Δ. Σ. που αφορούν: 
γα) Την ψήφιση του προϋπολογισμού της Επιχείρησης, 
γβ) Την αγορά ή εκποίηση ακινήτων της Επιχείρησης ή 
την επιβάρυνση αυτών με εμπράγματα δικαιώματα. 

γδ) Τη διάθεση των καθαρών κερδών που διατίθενται 
για την βελτίωση ή την επέκταση των εγκαταστάσεων της 
Επιχείρησης, ή διατίθενται στους Δήμους που συμμετέ¬ 
χουν για την εκτέλεση κοινωφελών έργων. 

δ) Αποφασίζει την αντικατάσταση των εκπροσώπων του 
κοινωνικού φορέα και των εργαζομένων που συμμετέ¬ 
χουν στο Δ.Σ. της επιχείρησης, μετά από σύμφωνη γνώμη 
των οργάνων που τους πρότειναν. 

ε) Αποφασίζει τη διάλυση της επιχείρησης με την πλειο- 
ψηφία των 2/3 των μελών του. 

στ) Ορίζει τους εκκαθαριστές της επιχείρησης μετά την 
απόφαση για τη διάλυση και καθορίζει την αποζημίωση 
αυτών. 

ζ) Εγκρίνει τους λογαριασμούς της εκκαθάρισης. 

9. Πόροι της Επιχείρησης 
Πόροι της Επιχείρησης είναι: 

α) Το έσοδο από το τέλος εναπόθεσης των απορριμμά¬ 
των. 

β) Οι επιχορηγήσεις από το κράτος, τα χρηματοδοτικά 
προγράμματα της Ευρωπαϊκής Ένωσης και από λοιπά 
Πρόσωπα Δημοσίου και Ιδιωτικού Δίκαιου. 

γ) Κάθε άλλος πόρος προερχόμενος από οποιοδήποτε 
φυσικό η Νομικό Πρόσωπο. 

10. Διάλυση της Επιχείρησης 

Η επιχείρηση διαλύεται με τη συμπλήρωση της διάρ- 
κειάς της ή με απόφαση του Διαδημοτικού Οργάνου που 
λαμβάνεται με πλειοψηφία των 2/3 των μελών του. 

11. Εκκαθάριση της Επιχείρησης 
Μετά την απόφαση για τη διάλυση της Επιχείρησης 
λαμβάνεται απόφαση για την θέση αυτής υπό εκκαθάρι¬ 
ση. Κατά την εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της επιχείρησης. 

Από τις διατάξεις της παρούσας απόφασης προκαλεί- 
ται δαπάνη σε βάρος των προϋπολογισμών των Δήμων 


για το τρέχον έτος ύψους: 14.000.000 δρχ. για το Δήμο Σι- 
κυωνίων και 6.000.000 δρχ. για το Δήμο Βέλου, οι οποίες 
έχουν γραφεί τους προϋπολογισμούς τρέχοντος έτους 
των παραπάνω Δήμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 31 Ιουλίου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




